  Майя Бывальцева Удмуртиысь Кун Кенешлэн тӧроез Алексей Прасолов ужысьтыз кошке. Со сярысь 16-тӥ южтолэзе аппарат кенешонын улосвыллэн тӧроез Александр Бречалов вераз. Солэн кылъёсызъя, 69 аресъем политик ас мылкыд каремезъя куриськон гожтӥз. Кин табере кивалтоз улосвыл парламентэн, али уг верало.  Тодэ вайытом, Алексей Прасолов 2017-тӥ арысен Кун Кенешлэн куатетӥ ӧтчамезлэн тӧроез вал. Улосвыл парламентлэн кыкетӥ, куинетӥ, ньылетӥ, витетӥ но куатетӥ ӧтчамъёсаз депутатэ бырйиськылӥз.  Тегъёс: Политика Ижкар Удмуртия КунКенеш АлексейПрасолов  